CELEX: 62016TN0681
Language: et
Date: 2016-09-23 00:00:00
Title: Kohtuasi T-681/16: 23. septembril 2016 esitatud hagi – Henkel Electronic Materials (Belgium) versus komisjon

28.11.2016   
            
            
               ET
            
            
               Euroopa Liidu Teataja
            
            
               C 441/23
            
         
      23. septembril 2016 esitatud hagi – Henkel Electronic Materials (Belgium) versus komisjon
      (Kohtuasi T-681/16)
      (2016/C 441/27)
      Kohtumenetluse keel: inglise
      
         Pooled
      
      
         Hageja: Henkel Electronic Materials (Belgium) (Westerlo, Belgia) (esindajad: advokaadid N. Reypens, C. Docclo ja T. Verstraeten)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  liita käesoleva kohtuasi suulise menetluse ja kohtuotsuse huvides kohtuasjaga T-131/16, kuna need on omavahel seotud;
               
            
                  —
               
               
                  tunnistada vastuvõetavaks ja toetada käesolevas hagiavalduses esitatud tühistamisväiteid;
               
            
                  —
               
               
                  tühistada vaidlustatud otsuse (1) artiklid 1 ja 2;
               
            
                  —
               
               
                  teise võimalusena tühistada vaidlustatud otsuse artikkel 2, kuna selles ei ole sätestatud üleminekumeetmeid;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja seitse väidet.
      
                  1.
               
               
                  Esimese väite kohaselt on tehtud ilmne hindamisviga nende õigusaktide tuvastamisel, mis näevad ette väidetava riigiabi, ning määruse nr 2015/1589 (2) artikli 1 punkti d tõlgendamisel on rikutud õigusnormi.
               
            
                  2.
               
               
                  Teise väite kohaselt on viitesüsteemi kirjeldamisel tehtud faktiviga ning selle analüüsimisel ilmne hindamisviga, lisaks on ELTL artikli 107 lõike 1 ja määruse nr 2015/1589 artikli 1 punkti a kohaldamisel rikutud õigusnormi.
               
            
                  3.
               
               
                  Kolmanda väite kohaselt on tehtud viga majandusliku eelise hindamisel ning ELTL artikli 107 lõike 1 ja määruse nr 2015/1589 artikli 1 punkti a kohaldamisel on rikutud õigusnormi.
               
            
                  4.
               
               
                  Neljanda väite kohaselt on tehtud viga valikulisuse hindamisel, mis on vajalik vaidlusaluse korra kvalifitseerimiseks riigiabina ELTL artikli 107 lõike 1 ja määruse nr 2015/1589 artikli 1 punkti a tähenduses, samuti on tehtud hindamisviga vaidlusaluse korra mehhanismide analüüsimisel.
               
            
                  5.
               
               
                  Viienda väite kohaselt on tehtud hindamisviga vaidlusaluse korra rakendamistingimuste põhjendamise alalüüsimisel.
               
            
                  6.
               
               
                  Kuuenda väite kohaselt on tehtud hindamisviga vaidlusalusest korrast tulenevate väidetavate eeliste kaalumisel ning vaidlusaluse korra analüüs on ebatäpne.
               
            
                  7.
               
               
                  Seitsmenda väite kohaselt on rikutud maksumaksjate õiguspäraseid ootusi ja õiguskindlust.
               
            
         (1)  Komisjoni 11. jaanuari 2016. aasta otsus (EL) 2016/1699 ülemäärase kasumi maksuvabastust käsitleva riigiabikava SA.37667 (2015/C) (ex 2015/NN) kohta, mida rakendas Belgia (teatavaks tehtud numbri C(2015) 9837 all) (ELT 2016 L 260, lk 61).
      
         (2)  Nõukogu 13. juuli 2015. aasta määrus (EL) 2015/1589, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks (ELT 2015 L 248, lk 9).